**КУПАЦ:**

/Назив здравствене установе/ \_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Матични број: \_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_ који се води код Управе за трезор

(у даљем тексту: Купац)

**ДОБАВЉАЧ:**

**Roche d.o.o. Beograd, ул. Владимира Поповића бр. 8а, из Београда, кога заступа директор Ана Говедарица**

Матични број: 20041382

ПИБ: 103883071

Број рачуна: 170-301131536-65 који се води код UniCredit bank Srbija A.D.

(у даљем тексту: Добављач)

Дана \_\_.\_\_.\_\_\_\_. године закључују

 **УГОВОР БР. \_\_\_\_\_\_**

**ЗА ЈАВНУ НАБАВКУ ЛЕКОВИ ЗА ЛЕЧЕЊЕ ХЕМОФИЛИЈЕ**

**КОЈИ СЕ ФИНАНСИРАЈУ ИЗ СРЕДСТАВА ОБАВЕЗНОГ ЗДРАВСТВЕНОГ ОСИГУРАЊА**

**ЗА ПАРТИЈУ 9**

**КПП \_\_\_**

1. **УВОДНЕ НАПОМЕНЕ И КОНСТАТАЦИЈЕ**
2. Купац и Добављач у уводу констатују:
	1. да је Републички фонд за здравствено осигурање спровео отворени поступак јавне набавке лекова за лечење хемофилије, бр. 404-1-110/21-69,
	2. да је Републички фонд за здравствено осигурање закључио оквирни споразум са Добављачем Roche d.o.o. Beograd на основу Одлуке број 404-1-68/21-28, од 28.12.2021. године,
	3. да овај уговор о јавној набавци закључују у складу са Оквирним споразумом бр. 104-5/21 од 29.12.2021. године (*у даљем тексту: Оквирни споразум*).
3. На сва питања која нису уређена овим уговором, примењују се одредбе оквирног споразума из става 1. овог члана Уговора.
4. **ПРЕДМЕТ УГОВOРА**
5. Предмет уговора је куповина и испорука лекова наведених у Спецификацији лекова са ценама која се налази у Прилогу овог уговора и чини његов саставни део (Прилог 1).
6. Купац је у обавези да изврши куповину уговорених лекова и у целости реализује овај уговор.
7. **ЦЕНА И ПЛАЋАЊЕ**
8. Цене из овог Уговора су јединичне цене наведене Спецификацији лекова са ценама из члана 2. овог уговора које одговарају ценама из Оквирног споразума.
9. Фонд плаћа, у име и за рачун Купца, испоручене количине по јединичним ценама, увећаним за износ ПДВ-а, у року од 90 дана од дана пријема фактуре.
10. Добављач је дужан да, приликом испостављања фактуре, поступи у складу са чланом 4а. Закона о роковима измирења новчаних обавеза у комерцијалним трансакцијама („Службени гласник РС“ бр. 119/12, 68/15, 113/17 и 91/19), као и чланом 3. Правилника о начину и поступку регистровања фактура, односно других захтева за исплату, као и начину вођења и садржаја централног регистра фактура („Службени гласник РС“ бр. 7/18, 59/18 и 8/19).
11. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години у складу са Законом којим се уређује буџетски систем, односно Законом којим се уређује здравствена заштита.
12. Уговорена цена мења се у случају да због измене Правилника о Листи лекова који се прописују и издају на терет средстава обавезног здравственог осигурања, односно Одлуке о највишим ценама лекова за употребу у хуманој медицини, а чији је режим издавања на рецепт дође до промене цене лека услед које цена из уговора постаје виша од цене из Правилника, односно Одлуке. У том случају, ценом из овог уговора сматраће се цена из Правилника, односно Одлуке, која се аутоматски примењује, даном ступања на снагу Правилника, односно Одлуке, без закључивања Анекса.
13. Уколико се, током трајања овог уговора, цена за лек који је предмет овог уговора увећа на Листи лекова за износ преко 5 процената у односу на цену утврђену Правилником о Листи лекова који се прописују и издају на терет средстава обавезног здравственог осигурања, Добављач има право на увећање цене из уговора и то за проценат који представља разлику између процента увећања цене лека и 5 процената. О наведеној промени цене, Фонд ће доставити обавештење Добављачу и Купцима, и спецификацију лекова са промењеним ценама ће објавити на својој интернет страници.
14. Повећање цене лека, из претходног става, рачуна се само у односу на цену истог у последње важећем Правилнику о Листи лекова који се прописују и издају на терет средстава обавезног здравственог осигурања.
15. Уколико током трајања овог уговора Добављач достави Фонду захтев за умањење цене лека који је предмет овог уговора, ценом из овог уговора сматраће се цена лека из захтева Добављача, о чему ће бити закључен Анекс уговора, а након закључења Анекса оквирног споразума.
16. Укупна вредност уговора јесте укупна вредност за сву количину наведену у Спецификацији лекова са ценама (Прилог 1), са урачунатим ПДВ-ом и износи \_\_\_\_\_\_\_\_\_\_\_\_ динара.
17. **ИСПОРУКА**
18. Испорука је сукцесивна и врши се према потребама Купца.
19. Добављач се обавезује да ће укупно уговорену количину лекова из члана 2. овог уговора испоручивати Купцу према потребама Купца, и то у року од 48 сати од дана пријема писменог захтева Купца.
20. Место испоруке је \_\_\_\_\_\_\_\_\_\_\_\_ /унети место испоруке/.
21. Уз сваку испоруку Добављач ће доставити отпремницу Купцу, потписану од стране овлашћеног лица Купца.
22. Добављач се обавезује да за све пацијенте који буду лечени леком који је предмет овог уговора о свом трошку обезбеди и медицинска средства, одговарајуће китове произвођача B.Braun (каталошки бројеви 900-V2LSAM01, 900-V4EU01 и 900-V5EU01) који омогућавају лакшу и безбеднију примену лека, као и пратећи потрошни материјал који укључује алкохолне туфере, компресе и фластере и то у количинама које одговарају потребама пацијената за примену прописаних доза лека.
23. **УГОВОРНА КАЗНА**
24. У случају прекорачења уговореног рока испоруке Добављач је дужан да плати Купцу уговорну казну у износу од 0,5% од укупне вредности без ПДВ-а предметних добара за које је прекорачио рок испоруке, за сваки дан закашњења, али не више од 5% вредности добара испоручених са закашњењем.
25. Ако штета пређе износ уговорне казне става 1. овог члана, Купац може да тражи накнаду стварне штете, а може и да раскине уговор.
26. **ВИША СИЛА**
27. Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.
28. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.
29. **СПОРОВИ**
30. Стране у уговору су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду.
31. **ИЗМЕНЕ УГОВОРА**
32. Измене и допуне уговора могуће су у складу са чланом 158.-161. Закона о јавним набавкама.
33. Купац и Добављач су сагласни да ће се измене и допуне уговора вршити у писменој форми, о чему ће се сачинити Анекс уговора.
34. **РАСКИД УГОВОРА**
35. У случају битних повреда одредаба уговора или повреда које се понављају, уговор може да раскине свака уговорна страна, у целости или за поједину партију. У случају да се уговор раскида за поједину партију, за преостале партије уговор остаје на снази. Раскид уговора захтева се писменим путем, уз раскидни рок од 15 (петнаест) дана.
36. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.
37. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.
38. Уговорна страна која је раскинула уговор је у обавези да о истом обавести Фонд, у року од 7 (седам) дана.
39. **ЗАКЉУЧЕЊЕ УГОВОРА**
	1. Овај уговор закључује се даном потписивања обе уговорне стране и важи до испуњења уговорних обавеза.
40. **ЗАВРШНЕ ОДРЕДБЕ**
41. Овај уговор је сачињен у \_\_\_\_\_\_ ( \_\_\_\_\_ ) истоветна примерка на српском језику, од којих се свакој уговорној страни уручује по \_\_\_\_\_\_ ( \_\_\_ ) примерак/примерка.
42. Саставни део овог уговора је прилог бр. 1 – Спецификација лекова са ценама.

|  |  |  |
| --- | --- | --- |
| **КУПАЦ** |  | **ДОБАВЉАЧ** |
|  |  |  |
| **/Назив здравствене установе/** |  | **Roche d.o.o. Beograd** |
|  |  |  |
|  |  |  |
| **Директор** |  | **Директор** |
|  |  |  |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **/име и презиме лица које заступа ЗУ/** |  | **Ана Говедарица** |